**Общ регламент за групово освобождаване (Регламент № 651/2014) — работен документ**

**Помощи за научноизследователска и развойна дейност и иновации**

Най-напред следва да бъдат проверени общите условия за прилагането на ОРГО (12 условия/членове 1—12), а след това И условията по отношение на помощите за научноизследователска и развойна дейност и иновации.

**А. Общи условия за прилагане**

|  |  |
| --- | --- |
| **Общи условия за съвместимост** | **Проверка на съответствието (OK?)** |
| **Член 1 — Изключване на някои дейности (параграф 2)** |  |
| **Не** се прилага за:   * схеми за помощ за научноизследователска и развойна дейност и иновации със **среден годишен бюджет за държавната помощ**, надвишаващ 150 милиона евро, след изтичане на шест месеца от тяхното влизане в сила (настоящият регламент може да продължи да се прилага за по-дълъг период от време за всяка такава схема за помощ, след като се разгледа съответният план за оценка, изпратен от държавата членка на Комисията, в срок от 20 работни дни от влизането в сила на схемата); * всички **изменения** на схемите, посочени по-горе, с изключение на измененията, които не могат да повлияят на съвместимостта на схемата за помощ по смисъла на настоящия регламент или които не могат съществено да повлияят на съдържанието на одобрения план за оценка; * помощи за дейности, свързани с **износ**; * помощи, **обвързани с условието за използване на местни** за сметка на вносни стоки. |
| **Член 1 — Изключване на някои сектори (параграф 3)** |  |
| * Риболов и аквакултури\* (съгласно Регламент 1379/2013), с изключение на помощите за научноизследователска и развойна дейност и помощите за иновации за МСП; * Първично производство на селскостопански продукти\*, с изключение на помощите за научноизследователска и развойна дейност и помощите за иновации за МСП;   \* *Ако предприятието упражнява също дейност в сектори, които попадат в приложното поле на настоящия регламент, той се прилага за помощите, предоставени в тези сектори, при условие че съответната държава членка гарантира, че дейностите в изключените сектори не се ползват от помощта.* |
| **Член 1 — Изключване на дружествата, засегнати от правилото Deggendorf (параграф 4)** |  |
| **Не** се прилага по отношение на схеми за помощ, които не изключват изрично плащането на индивидуална помощ в полза на предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага по отношение на *ad hoc* помощи в полза на такива предприятия. |
| **Член 1 — Изключване на дружествата в затруднено положение (параграф 4)** |  |
| **Не** се прилага за помощи за предприятия в затруднено положение. |
| **Член 1 — Изключване на мерките за помощ, които нарушават законодателството на Съюза (параграф 5)** |  |
| **Не** се прилага за мерки за държавна помощ, които водят до неотделимо нарушение на законодателството на Съюза, по-специално:  а) задължение седалището или основното място на установяване на бенефициера да се намира в съответната държава членка. Разрешава се условието към момента на изплащането на помощта бенефициерът да е създал седалище или клон в държавата членка, предоставяща помощта;  б) задължение бенефициерът да използва стоки и услуги, произведени на територията на държавата членка;  в) ограничаване на възможността бенефициерът да се възползва от резултатите от научноизследователска и развойна дейност и иновации в други държави членки. |
| **Член 4 — Индивидуални прагове за уведомяване** |  |
| **Не** се прилага за помощи, надхвърлящи:   * Научноизследователска и развойна дейност:  1. ако става дума предимно за фундаментални научни изследвания: 40 милиона евро на предприятие за всеки отделен проект; в случаите, когато повече от половината от допустимите разходи са за дейности, попадащи в категорията на фундаменталните научни изследвания; 2. ако става дума предимно за индустриални научни изследвания: 20 милиона евро на предприятие за всеки отделен проект; в случаите, когато повече от половината от допустимите разходи са за дейности, попадащи в категорията на индустриалните научни изследвания или на индустриалните и фундаменталните научни изследвания, взети заедно; 3. ако става дума предимно за експериментално развитие: 15 милиона евро на предприятие за всеки отделен проект; в случаите, когато повече от половината от допустимите разходи са за дейности, попадащи в категорията на експерименталното развитие; 4. ако става дума за проектите EUREKA или проектите, които се изпълняват от съвместно предприятие (член 185 или член 187 от ДФЕС), сумите, посочени в точки i), ii) и iii), се удвояват; 5. ако помощите за проекти за научноизследователска и развойна дейност се предоставят под формата на възстановяеми аванси, които, при липса на одобрена методика за изчисляване на техния брутен еквивалент на безвъзмездна помощ, са изразени като процент от допустимите разходи, и мярката предвижда, че при успешен резултат от проекта, за който се съди въз основа на реалистична и предпазлива хипотеза, авансите се възстановяват с лихвен процент, поне равен на сконтовия процент, приложим към момента на предоставяне на помощта, размерът, посочен в точки i)—iv), се увеличава с 50 %; 6. помощи за проучвания на осъществимостта на научноизследователски дейности: 7,5 милиона евро на проучване;  * Научноизследователски инфраструктури: 20 милиона евро на инфраструктура; * Иновационни клъстери: 7,5 милиона евро на клъстер; * Иновации за МСП: 5 милиона евро на предприятие за всеки отделен проект; * Иновации за процеси и организационни иновации: 7,5 милиона евро на предприятие за всеки отделен проект;   Праговете **не** могат да бъдат заобикаляни чрез изкуствено разделяне на схемите или проектите за помощ. |  |
| **Член 5 — Прозрачност на помощта** |  |
| От изискването за уведомяване се освобождават само прозрачни помощи, като за прозрачни се считат:   * безвъзмездните средства и лихвените субсидии; * заемите (когато брутният еквивалент на безвъзмездна помощ е изчислен въз основа на референтния процент към момента на предоставяне на безвъзмездните средства); * гаранциите   (когато брутният еквивалент на безвъзмездна помощ е изчислен въз основа на минималните премии, посочени в известие на Комисията,  или  когато брутният еквивалент на безвъзмездна помощ е одобрен, преди мярката да бъде въведена в действие, въз основа на Известието на Комисията относно гаранциите и в одобрената методика за изчисляването му изрично се обръща внимание на вида на гаранцията и на вида на сделката, за която гаранцията е издадена, в контекста на прилагането на ОРГО);   * данъчните предимства (когато по мярката е предвиден таван, с който се гарантира, че прагът няма да бъде надхвърлен); * възстановяемите аванси (ако общият номинален размер на възстановяемия аванс не надхвърля приложимите прагове съгласно настоящия регламент или ако, след като Комисията е била уведомена за методиката за изчисляване на брутния еквивалент на безвъзмездна помощ на възстановимия аванс, тя е одобрила тази методика преди изпълнението на мярката). |  |
| **Член 6 — Стимулиращ ефект** |  |
| Помощта може да бъде освободена от задължението за уведомяване само ако има стимулиращ ефект:   * преди работата по проекта или дейността да е започнала, **бенефициерът е подал до държавата членка заявление за помощ**, което съдържа поне следната информация: * наименование и големина на предприятието; * описание на проекта, включително неговата начална и крайна дата; * местонахождение на проекта; * списък с разходите по проекта; * вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта; * **помощи *ad hoc* за големи предприятия**; освен горното, преди да предостави помощта, държавата членка се е уверила, че с представената от бенефициера документация са доказани едно или повече от следните положения:   + съществено нарастване на обхвата на проекта или дейността в резултат на помощта или   + съществено увеличение на общата сума, изразходвана от бенефициера за проекта или дейността, в резултат на помощта, или   + съществено нарастване на скоростта на изпълнение на съответния проект или съответната дейност;   🡪**Изключения**   * **Данъчни предимства**, ако: * мярката предвижда право на помощ в съответствие с обективни критерии и без допълнителна преценка по собствено усмотрение от страна на държавата членка; и * мярката е приета и е била в сила преди започването на работата по подпомагания проект или дейност, освен в случай на последващи фискални схеми, когато дейността вече е била включена в предходните схеми под формата на данъчно предимство. |  |
| **Член 7 — Допустими разходи** |  |
| * **Интензитетът на помощта** **се изчислява** преди приспадането на данъци и други такси. * При помощите, които се предоставят не под формата на безвъзмездни средства, а под друга форма, размерът на помощта е нейният брутен еквивалент на безвъзмездна помощ. * Помощите, които се предоставят на няколко части, се сконтират към стойността си към момента на предоставяне въз основа на сконтовия процент, приложим към тази дата (същото важи и за допустимите разходи и лихвените проценти към момента на предоставяне). * Отделните траншове помощ под формата на данъчни предимства се сконтират въз основа на сконтовите проценти, приложими към отделните дати, на които влизат в сила данъчните предимства. * Когато помощите се предоставят под формата на възстановяеми аванси, които, при липса на одобрена методика за изчисляване на техния брутен еквивалент на безвъзмездна помощ, са изразени като процент от допустимите разходи, и мярката предвижда, че при успешен резултат от проекта, за който се съди въз основа на реалистична и предпазлива хипотеза, авансовите плащания се възстановяват с лихвен процент, поне равен на сконтовия процент, приложим към момента на предоставяне на помощта, максималният интензитет на помощта може да бъде увеличен с 10 процентни пункта. * **Допустими разходи и документация**:допустими разходи, подкрепени с ясни, конкретни и актуални документи. |  |
| **Член 8 — Натрупване** |  |
| * За праговете и максималните интензитети на помощта се взема предвид **общият размер** на помощта (параграф 1). * Когато **финансиране от Съюза** (което не е под контрола на държавата членка) е съчетано с държавна помощ, само тази държавна помощ се взема предвид за установяването на това дали са спазени праговете за уведомяване и максималните интензитети на помощта или максималните размери на помощта, при условие че общият размер на публичното финансиране, предоставено във връзка с едни и същи допустими разходи, не превишава най-благоприятния процент на финансиране, установен в приложимите правила на законодателството на Съюза (параграф 2). * Освободените от задължението за уведомяване помощи могат да се натрупват с всякаква друга държавна помощ, ако **установимите разходи са различни** (параграф 3, буква а). * Не се допуска натрупване на освободени от задължението за уведомяване помощи с никаква друга помощ във връзка със **същите допустими разходи**, които се припокриват частично или напълно, ако това натрупване води до надхвърляне на най-високия интензитет или най-високия размер на помощта, приложими за тази помощ (параграф 3, буква б). * Държавните помощи, освободени от задължението за уведомяване по силата на ОРГО, не могат да се натрупват с помощ **de minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО (параграф 5). |  |
| **Член 9 — Публикуване и информация** |  |
| * Публикуване на подробен уебсайт за държавните помощи — на национално или регионално равнище — на следното (параграф 1):   1. обобщената информация (вж. член 11) или връзка, която предоставя достъп до нея;   2. пълния текст на всяка мярка за помощ (вж. член 11) или връзка, която предоставя достъп до него;   3. информацията относно всяка предоставена индивидуална помощ, надхвърляща 500 000 евро (вж. приложение III).   Що се отнася до помощта, предоставена в полза на проекти по цел „Европейско териториално сътрудничество“, информацията, посочена в настоящия параграф, се помества на уебсайта на държавата членка, в която е разположен съответният управителен орган, съгласно определението в член 21 от Регламент (ЕС) № 1299/2013 на Европейския парламент и на Съвета. Като алтернативен вариант участващите държави членки могат също да решат всяка от тях да предоставя информацията относно мерките за помощ на тяхната територия на съответните уебсайтове.   * За схемите под формата на данъчни предимства и схемите по членове 16 и 21 (с изключение на МСП, които не са осъществили търговска продажба на нито един пазар) условията, посочени в параграф 1, буква в) от настоящия член, се считат за изпълнени, ако държавите членки публикуват необходимата информация за размера на индивидуалните помощи в следните диапазони (в милиони евро) (параграф 2): * 0,5—1; * 1—2; * 2—5; * 5—10; * 10—30; и * 30 и повече. * Информацията, посочена в параграф 1, буква в), е организирана и достъпна по стандартизиран начин (вж. приложение III) и дава възможност за ефективно търсене и изтегляне. Информацията, посочена в параграф 1, се публикува до 6 месеца от датата на предоставяне на помощта или, за помощи под формата на данъчни предимства, до 1 година от датата, на която трябва да се подаде данъчната декларация, и е достъпна най-малко 10 години от датата, на която е предоставена помощта (параграф 4). * Държавите членки осигуряват съответствие с разпоредбите на настоящия член най-късно две години след влизане в сила на настоящия регламент (т.e. 1.7.2016 г.) (параграф 6). |  |

**За определенията на понятията**: член 2 (да се обърне внимание на новото определение на предприятие в затруднено положение).

**Докладване**: член 11.

**Контрол:** член 12.

**Отмяна на груповото освобождаване**: член 10.

**Б. Специални условия за помощите за научноизследователска и развойна дейност и иновации**

|  |  |
| --- | --- |
| **Член 25**  **Помощи за проекти за научноизследователска и развойна дейност** | **Проверка на съответствието (OK?)** |
| Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| **Дейности, допустими за получаване на помощ** |  |
| * **Дейности, допустими за получаване на помощ** (параграф 2):   1. фундаментални научни изследвания;   2. индустриални научни изследвания;   3. експериментално развитие;   4. проучвания на осъществимостта. |  |
| **Допустими разходи** |  |
| * **Допустимите разходи за научноизследователска и развойна дейност трябва да бъдат разпределени за конкретна категория такава дейност** (параграф 3):  1. разходи за персонал: изследователи, технически персонал и друг помощен персонал, доколкото те са наети за проекта; 2. разходи за инструменти и оборудване: доколкото те се използват за проекта и за периода, през който се използват за проекта; Ако инструментите и оборудването не се използват за проекта през целия си експлоатационен срок, за допустими се считат само амортизационните разходи за продължителността на проекта, изчислени въз основа на общоприетите счетоводни принципи; 3. разходи за сгради и земя: доколкото те се използват за проекта и за периода, през който се използват за проекта;. Сгради: само амортизационните разходи, съответстващи на продължителността на проекта; изчисляват се въз основа на общоприетите счетоводни принципи. Земя: разходите за търговски трансфер или действително направените капиталови разходи; 4. разходи за научни изследвания по договор, знания и патенти, закупени от външни източници или лицензирани от външни източници на принципа на сделката между несвързани лица, както и разходи за консултантски и еквивалентни услуги, използвани изключително за проекта; 5. допълнителни режийни разходи и други оперативни разходи, включително разходи за материали, консумативи и други подобни продукти, възникнали пряко в резултат на проекта.  * Допустимите разходи за **проучванията на осъществимостта** са разходите за проучването (параграф 4). |  |
| **Интензитет на помощта** |  |
| * **Интензитет на помощта** за всеки бенефициер не повече от (параграф 5):   1. 100 % от допустимите разходи за фундаментални научни изследвания;   2. 50 % от допустимите разходи за индустриални научни изследвания;   3. 25 % от допустимите разходи за експериментално развитие;   4. 50 % от допустимите разходи за проучвания на осъществимостта. * **Допълнителен интензитет**: интензитетите на помощите за индустриални научни изследвания и експериментално развитие могат да бъдат увеличени максимум до 80 % от допустимите разходи, както следва (параграф 6):   1. с 10 процентни пункта за средните предприятия и с 20 процентни пункта за малките предприятия;   2. с 15 процентни пункта, ако е изпълнено едно от следните условия:      1. проектът включва ефективно сътрудничество:         + между предприятия с участието на поне едно МСП или ако проектът се осъществява в поне две държави членки или в държава членка и договаряща се страна по Споразумението за ЕИП и нито едно от предприятията не поема повече от 70 % от допустимите разходи, или         + между предприятие и една или повече организации за научни изследвания и разпространение на знания, които организации поемат най-малко 10 % от допустимите разходи и разполагат с правото да публикуват резултатите от собствените си научни изследвания;  1. резултатите от проекта се разпространяват широко (конференции, публикации, регистри със свободен достъп, безплатен софтуер или софтуер с отворен код).  * Интензитетите на помощите за **проучвания на осъществимостта** могат да бъдат увеличени с 10 процентни пункта за средните предприятия и с 20 процентни пункта за малките предприятия. |  |

|  |  |
| --- | --- |
| **Член 26**  **Инвестиционни помощи за научноизследователски инфраструктури** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| * Ако инфраструктурата **извършва както икономически, така и неикономически** дейности: финансирането, разходите и приходите за всеки вид дейност се вземат предвид поотделно въз основа на последователно прилагани принципи за осчетоводяване на разходите, които могат да бъдат обективно оправдани (параграф 2). |  |
| * **Пазарна цена** за експлоатацията или използването на инфраструктурата (параграф 3). |  |
| * **Открит достъп** за няколко ползватели на прозрачна и недискриминационна основа. Преференциален достъп при по-изгодни условия може да се предоставя на предприятия, които са финансирали поне 10 % от инвестиционните разходи, пропорционално на участието в инвестиционните разходи; преференциалните условия за достъп са публично достъпни (параграф 4). |  |
| * **Допустими разходи**: разходи за инвестиции в материални и нематериални активи (параграф 5). |  |
| * **Интензитетът на помощта** не трябва да надвишава 50 % от допустимите разходи (параграф 6). |  |
| * Ако публичното финансиране е както за икономически, така и за неикономически дейности: механизъм за контрол и възвръщане на предоставените средства; гарантира се, че приложимият интензитет на помощта не е надхвърлен в резултат на увеличаването на дела на икономическите дейности в сравнение с положението, предвидено в момента на отпускане на помощта (параграф 7). |  |

|  |  |
| --- | --- |
| **Член 27**  **Помощи за иновационни клъстери** | **Проверка на съответствието (OK?)** |
| Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| * Помощ, предоставяна изключително на **юридическото лице, ръководещо дейността на иновационния клъстер** (параграф 2). |  |
| * **Свободен достъп** до помещенията на клъстера, материалната база и дейностите за няколко ползватели; предоставен по прозрачен и недискриминационен начин. Преференциален достъп при по-изгодни условия може да се предоставя на предприятия, които са финансирали поне 10 % от инвестиционните разходи, пропорционално на приноса на предприятията; по-благоприятните условия са публично достъпни (параграф 3). |  |
| * Таксите за ползване на съоръженията на клъстера и за участие в неговите дейности съответстват на **пазарната цена** или отразяват разходите за тези съоръжения и дейности (параграф 4). |  |
| **Инвестиционни помощи** |  |
| * Инвестиционните помощи могат да бъдат предоставяни за изграждането или модернизирането на иновационни клъстери. **Допустими разходи**: разходи за инвестиции в материални и нематериални активи (параграф 5). |  |
| * **Интензитет на инвестиционната помощ**: **не трябва** да надвишава 50 % от допустимите разходи. Възможност за увеличение с 15 процентни пункта за иновационни клъстери в регионите по член 107, параграф 3, буква а) от ДФЕС и с 5 процентни пункта за инфлационни клъстери в регионите по член 107, параграф 3, буква в) от ДФЕС (параграф 6). |  |
| **Оперативни помощи** |  |
| * **Продължителност**: продължителността на оперативните помощи **не** може да е повече от 10 години (параграф 7). |  |
| * **Разходи, допустими за оперативна помощ**: разходи за персонал и администрация (включително режийните разходи), свързани със (параграф 8):   1. стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;  1. маркетинг на клъстера с цел увеличаване на участието на нови предприятия или организации и повишаване на неговата видимост; 2. управление на съоръженията на клъстера; организиране на програми за обучение, семинари и конференции в подкрепа на споделянето на знания, работата в мрежа и транснационалното сътрудничество. |  |
| * **Интензитетът на помощта** на оперативните помощи **не** надхвърля 50 % от общите допустими разходи през периода, за който е предоставена помощта (параграф 9). |  |

|  |  |
| --- | --- |
| **Член 28**  **Помощи за иновации в полза на МСП** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| * **Допустими разходи** (параграф 2):   1. разходи за получаване, валидиране и защита на патенти и други нематериални активи;   2. разходи за командироване на висококвалифициран персонал от организация за научноизследователска дейност и разпространяване на знания или голямо предприятие, като този персонал извършва научноизследователска, развойна и иновационна дейност на новосъздадена длъжност в организацията на бенефициера и не замества друг персонал;   3. разходи за консултантски и помощни услуги в областта на иновациите. |  |
| * **Интензитетът на помощта** не трябва да надвишава 50 % от допустимите разходи (параграф 3). * По-специално за помощите за **консултантски и помощни услуги в областта на иновациите** интензитетът може да бъде увеличен до 100 % от допустимите разходи, при условие че общият размер на помощта за тези услуги не надхвърля 200 000 евро на предприятие за всеки тригодишен период (параграф 4). |  |

|  |  |
| --- | --- |
| **Член 29**  **Помощи за иновации на процеси и организации** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * **Помощите за големи предприятия** са съвместими само ако предприятията си сътрудничат ефективно с МСП в подпомаганата дейност и сътрудничещите МСП извършват поне 30 % от общите допустими разходи (параграф 2). * **Допустими разходи** (параграф 3):  1. разходи за персонал; 2. разходи за инструменти, оборудване, сгради и земя, доколкото те се използват за проекта и за периода, през който се използват за проекта; 3. разходи по договори за възлагане на научни изследвания, знания и патенти, закупени от външни източници или лицензирани от външни източници на принципа на сделката между несвързани лица; 4. допълнителни режийни разходи и други оперативни разходи, включително разходи за материали, консумативи и други подобни продукти, извършени пряко в резултат на проекта.  * **Интензитетът на помощта** **не** надхвърля 15 % от допустимите разходи за големите предприятия и 50 % от допустимите разходи за МСП (параграф 4). |  |

|  |  |
| --- | --- |
| **Член 30**  **Помощи за научноизследователска и развойна дейност в секторите на рибарството и аквакултурите** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). * Подпомаганите проекти са от **интерес за всички предприятия** от въпросния сектор или подсектор (параграф 2). * Следната **информация трябва да бъде публикувана** в интернет преди началото на проекта (параграф 3):   1. информация, че подпомаганият проект ще бъде осъществен;   2. целите на подпомагания проект;   3. приблизителната дата на публикуване на очакваните резултати от подпомагания проект и мястото на публикуването в интернет;   4. бележка, че резултатите от подпомагания проект ще бъдат на разположение безвъзмездно на всички предприятия, които извършват дейност в съответния сектор или подсектор. * **Резултатите от подпомагания проект се публикуват** в интернет от крайната дата на подпомагания проект или от датата, на която на членовете на дадена организация бъде предоставена информация относно тези резултати, в зависимост от това коя от двете дати е по-ранната. Тези резултати са на разположение в интернет за период от най-малко 5 години, който започва от крайната дата на подпомагания проект (параграф 4). * **Помощите се предоставят пряко на организацията за научноизследователска дейност и разпространение на знания** и не включват прякото предоставяне на помощи, които не са свързани с научни изследвания, в полза на предприятие, което произвежда или преработва продукти от риболов или аквакултури или което търгува с такива продукти (параграф 5). * 6. **Допустими разходи:** същите като в член 25, параграф 3 (параграф 6):  1. разходи за персонал: изследователи, технически персонал и друг помощен персонал, доколкото те са наети за проекта; 2. разходи за инструменти и оборудване: доколкото те се използват за проекта и за периода, през който се използват за проекта. Ако те не се използват за проекта през целия си експлоатационен срок, за допустими се считат само амортизационните разходи за продължителността на проекта, изчислени въз основа на общоприетите счетоводни принципи; 3. разходи за сгради и земя: доколкото те се използват за проекта и за периода, през който се използват за проекта. Сгради: само амортизационните разходи, съответстващи на продължителността на проекта; изчисляват се въз основа на общоприетите счетоводни принципи. Земя: разходите за търговски трансфер или действително направените капиталови разходи; 4. разходи за научни изследвания по договор, знания и патенти, закупени от външни източници или лицензирани от външни източници на принципа на сделката между несвързани лица, както и разходи за консултантски и еквивалентни услуги, използвани изключително за проекта; 5. допълнителни режийни разходи и други оперативни разходи, включително разходи за материали, консумативи и други подобни продукти, възникнали пряко в резултат на проекта.  * **Интензитетът на помощта** не трябва да надвишава 100 % от допустимите разходи (параграф 7). |  |